 Jeremaya 37  Eze Zedekaya nwa Josaya wee malite ịchị nọnọdụ Konaya nwa Jehoyakim, bụ onye Nebukadreza eze Babịlọn mere eze na-achị ala Juda.Ma ya onwe ya na ndị na-ejere ya ozi na ndị ala ahụ egeghị ntị nokwu Jehova si nọnụ Jeremaya onye amụma gwa ha.Eze Zedekaya wee zie Jehukal nwa Shelemaya na Zefanaya nwa Measaya onye nchụàjà ka ha gaa gwa Jeremaya onye amụma, sị: Biko, kpekuoro anyị Jehova bụ Chineke anyị ekpere.Jeremaya nọ na-abata ma na-apụ netiti ndị mmadụ, nihi na ha atụbaghị ya nụlọ mkpọrọ.Ndị agha Fero wee si nIjipt pụta; ndị Kaldia bụ ndị nọchibidoro Jeruselem wee nụ banyere ha. Ha wee hapụ Jeruselem laa.Okwu Jehova wee ruo Jeremaya onye amụma ntị, sị:Nke a bụ ihe Jehova, bụ Chineke Izrel, kwuru, Nke a bụ ihe unu ga-agwa eze Juda, bụ onye ziri unu ka unu bịa jụọ m ase: Lee! Ndị agha Fero bụ ndị na-abịakwute unu inyere unu aka ga-alaghachi nala ha, bụ Ijipt.Ndị Kaldia ga-abịaghachi buso obodo a agha, ha ga-eweghara ya ma gbaa ya ọkụ.Nke a bụ ihe Jehova kwuru: Unu aghọgbula mkpụrụ obi unu, na-asị, Ndị Kaldia aghaghị ịla ma ghara ibuso anyị agha, nihi na ha agaghị ala.Nihi na ọ bụrụ na unu egbuo ndị agha niile nke ndị Kaldia, bụ ndị na-ebuso unu agha, ndị fọdụrụ nime ha abụrụ naanị ndị e merụrụ ahụ nke ukwuu, onye ọ bụla nime ha ga-esi nụlọikwuu ya bilie gbaa obodo a ọkụ.O wee ruo mgbe ndị agha ndị Kaldia hapụrụ Jeruselem nihi ndị agha Fero,na Jeremaya si Jeruselem gawa ala Benjamin ka o keta òkè nebe ahụ netiti ndị ya.O wee ruo mgbe o rutere nỌnụ Ụzọ Ámá Benjamin na onye nche nke na-elekọta ebe ahụ, nke aha ya bụ Iraịja nwa Shelemaya nwa Haaya, nọ nebe ahụ. O wee jide Jeremaya onye amụma ozugbo, sị: Ọ bụ ndị Kaldia ka ị na-agbakwuru!Ma Jeremaya sịrị: Ọ bụ ụgha! Anaghị m agbakwuru ndị Kaldia. Ma o geghị ya ntị. Iraịja wee jide Jeremaya, kpọrọ ya bịakwute ndị isi.Ndị isi wee weso Jeremaya iwe, ha wee tie ya ihe ma tụba ya nụlọ mkpọrọ, nụlọ Jehọnatan bụ odeakwụkwọ, nihi na ọ bụ ebe ahụ ka ha ji mere ụlọ mkpọrọ.Mgbe Jeremaya batara nụlọ ahụ nke nwere olulu, nke nwere ọnụ ụlọ ndị dị nime ya, Jeremaya nọrọ ọtụtụ ụbọchị nebe ahụ.Eze Zedekaya wee zie ozi, e wee kpọpụta ya, eze wee nọrọ nebe zoro ezo nụlọ ya malite ịjụ ya ajụjụ. O wee sị ya: Ò nwere ihe Jehova kwuru? Jeremaya wee sị ya: O nwere! O wee sị: A ga-enyefe gị naka eze Babịlọn!Jeremaya wee gwa Eze Zedekaya, sị: Olee ihe ọjọọ m mere gị na ndị na-ejere gị ozi na ndị a nke mere unu ji tụba m nụlọ mkpọrọ?Oleezi ebe ndị amụma unu nọ, bụ ndị buuru unu amụma, sị, Eze Babịlọn agaghị ebuso unu na ala a agha?Ugbu a, onyenwe m eze, biko, gee ntị. Biko, nụrụ arịrịọ m na-arịọ ka i meere m amara, akpọghachila m nụlọ Jehọnatan bụ odeakwụkwọ, ka m ghara ịnwụ nebe ahụ.Eze Zedekaya wee nye iwu, ha wee tụba Jeremaya nụlọ mkpọrọ dị nOgige Ndị Nche; a na-esi nokporo ámá nke ndị na-eme achịcha ewetara ya otu ogbe achịcha kwa ụbọchị, ruo mgbe achịcha gwụrụ nobodo. Jeremaya wee nọgide nOgige Ndị Nche. 